ROMÂNIA

JUDEŢUL CLUJ

COMUNA VALEA IERII

CONSILIUL LOCAL

 H O T Ă R Â R E

privind completarea Hotărârii Consiliului Local Valea Ierii nr.59/23.09.2024 de stabilire a taxei și a unor reguli minime de închiriere a vidanjei

 Consiliul Local al comunei Valea Ierii, întrunit în ședința ordinară din data de 27 martie 2025,

 Având în vedere:

-Referatul de aprobare al viceprimarului comunei Valea Ierii, înregistrat cu nr. 1629 din 18.03.2025;

-Raportul nr. din 1630 din 18.03.2025 întocmit de doamna ec.Ilea Nicoleta -consilier;

-Avizul comisiei de specialitate nr.1 din cadrul consiliului local Valea Ierii,

-art. 15 alin. (2), art. 120 și art. 121 alin. (1) și alin. (2) din Constituția României, republicată;

 - art. 3, art. 4 și art. 6 paragraful 1 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997 - art. 7 alin. (2) din Codul civil al României, adoptat prin Legea nr. 287/2009, republicat, cu modificările și completările ulterioare;

-prevederile Legii nr.227/2015 privind Codul Fiscal, cu modificările și completările ulterioare;

-prevederile Legii nr.273/2006 privind Finanțele Publice Locale, cu modificările și completările ulterioare;

-art.7 din O.G.nr.27/1996 privind acordarea de facilităţi persoanelor care domiciliază sau lucrează în unele localităţi din Munţii Apuseni şi în Rezervaţia Biosferei Delta Dunării, rep., cu modificările și completările ulterioare,

- H.G. nr. 323/1996 privind aprobarea Programului special pentru sprijinirea dezvoltării economico-sociale a unor localităţi din Munţii Apuseni, cu modificările și completările ulterioare,

- prevederile art. 129 alin.(l), alin.(2) lit. b), c) și d), alin.(4), lit.c) alin. (7) lit. n) și ale art. 139 alin. (1) și alin. (3) din Ordonanța de urgență a Guvernului României privind Codul administrativ, cu modificările și completările ulterioare;

 În baza prevederile art. 196, alin. (1), lit. a) din Ordonanța de urgență a Guvernului nr.57/2019 privind Codul administrativ, cu modificările și completările ulterioare,

Consiliul Local al comunei Valea Ierii adoptă prezenta hotărâre:

 Art.I. Se aprobă completarea Hotărârii Consiliului Local Valea Ierii nr.59/23.09.2024 de stabilire a taxei și a unor reguli minime de închiriere a vidanjei după cum urmează:

 1.La articolul 1, după alineatul 2, urmează alineatul 3 care va avea următorul cuprins:

 "(3) Persoanele fizice care au domiciliul şi care locuiesc efectiv în comuna Valea Ierii beneficiază de reducerea cu 50% a taxei de vidanjare."

 Art.II. Compartimentul financiar-contabil – registrul agricol din cadrul aparatului de specialitate al primarului comunei Valea Ierii va duce la îndeplinire prevederile prezentei hotărâri.

 Art.III. Prezenta hotărâre se comunică, în termenul legal, prin grija secretarului general al comunei, compartimentului financiar-contabil – registrul agricol, Instituției Prefectului – Județul Cluj și se va afișa pe pagina de internet a primăriei [www.e-comune.ro/primaria-valea-ierii-cj](http://www.e-comune.ro/primaria-valea-ierii-cj).

 Președinte de ședință, Contrasemnează:

 Vasile-Mihai Șipoș Secretar general al comunei,

 Nelia-Crenguța Mariș

**Nr. 16 din 27.03.2025**

*Prezenta hotărâre a fost adoptată cu respectarea prevederilor legale privind majoritatea de voturi, astfel:9 voturi “pentru” și 0 voturi ,împotrivă”.Consilieri locali prezenţi: 9 din totalul de 9 consilieri locali în funcţie.*